
MUNICIPIUL TIMIŞOARA
DIRECȚIA PATRIMONIU

BIROUL CLĂDIRI TERENURI
NR. SC2022-3260/10.02.2022
RAPORT DE SPECIALITATE
Privind împuternicirea Comisiei de Negociere cu Terţii a Consiliului Local, în vederea    negocierii  cuantumului  chiriei  și perioadei de închiriere pentru  imobilul  situat în Timişoara,  Bv. Revoluţiei 1989 nr.12 în care funcţionează Clinica de Cardiologie – ASCAR  din cadrul Spitalului  Clinic Municipal de Urgenţă  Timişoara
     
Având în vedere Referatul de aprobare cu nr. SC2022-3260/10.02.2022 al Primarului Municipiului Timişoara şi Proiectul de hotărâre privind împuternicirea Comisiei de Negociere cu Terţii a Consiliului Local, în vederea  negocierii  cuantumului  chiriei  și perioadei de închiriere pentru  imobilul  situat în Timişoara,  Bv. Revoluţiei 1989 nr. 12 în care funcţionează Clinica de Cardiologie – ASCAR  din cadrul Spitalului  Clinic Municipal de Urgenţă  Timişoara.
   
 Facem următoarele precizări:

     
 În  imobilul situat în  Timișoara, Bv. Revoluţiei nr.12 funcționează Clinica de Cardiologie – ASCAR  din cadrul Spitalului  Clinic Municipal de Urgenţă. 

    
 Imobilul din  Timișoara, Bv. Revoluţiei nr.12, înscris în CF nr. 415747 Timişoara, cu nr. cad 415747, compus din clădire  cu D+P+2E  și partial  cu D+P  cu suprafaţa construită  desfăşurată de 1442  mp şi teren  construit şi neconstruit  în suprafaţă de 445 mp a avut destinația de spital în care a  funcționat   și funcționează Clinica de Cardiologie – ASCAR  din cadrul Spitalului  Clinic Municipal de Urgenţă. 

 
 Imobilul  a fost  retrocedat  în baza Legii nr.10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, iar  proprietarii  au  menţinut afectaţiunea  de spital  pe  perioada de 5 ani, conform prevederilor art. 16 alin. 2 din Legea nr. 10/2001. 

     
Întrucât municipalitatea și Spitalul Clinic Municipal  nu  au dispus de un alt  spaţiu  cu aceiași funcțiune    pentru mutarea  Clinici de Cardiologie – ASCAR, imobilul  a fost  închiriat  în continuare cu o chirie negociată de  către Comisia de negociere cu terţii a Consiliului Local.

       
Chiria  a fost  asigurată de la bugetul local  din. cap. 66.02 Sănătate alin. 51.01.46- transferuri de la bugetele locale către instituţii publice şi activităţii finanţate integral sau parţial din venituri proprii pentru finanţarea sănătăţii şi a fost achitată  prin Spitalul Clinic Municipal de Urgenţă Timişoara.

    
 Contractele de închiriere  au fost  încheiate între  proprietarele imobilului  și Spitalul  Clinic Municipal de Urgenţă  Timişoara în caliate de chiriași și au fost avizate de Municipiul Timișoara prin primar, în calitate de ordonator pricipal de credite.
     
 Prin HCL.nr.141/22.04.2021 s-a aprobat  închirierea  pe o perioadă de un an  începând cu data de 22.04.2021 și până la data de 22.04.2022, cu o chirie în cuantum de 24.000lei/lună, iar proprietarul imobilului  a încheiat  contractul de închiriere cu spitalul  până la data  de 31.12.2021
             Spitalului Clinic Municipal de Urgență prin adresele cu numerele E5413/18.10.2021 și  nr. E6661/17.12.2021, înregistrate  la Municipiul Timișoara   cu nr. CT2021-6900/20.12.2021, respectiv CT2021-6900/20.12.2021 a solicitat sprijinul pentru încheierea unui nou contract  de închiriere și  au înaintat adresa  cu nr.  I-25951/18.10.2021 a  d-nului Țîrnea Titus,  în calitate de imputernicit al d-nei  Freund Pauline Ingrid şi al d-nei Freund Caroline Louise, proprietare în cote de ½  parte fiecare prin  care  și-a exprimat intenția  de a încheia un nou contract de închiriere a imobilului din  Bv. Revoluţiei 1989 nr. 12 în care funcţionează Clinica de Cardiologie – ASCAR.
   
  Întrucât  la momentul de față  municipalitatea şi Spitalul Clinic Municipal de Urgenţă Timişoara nu dispun de un alt  spaţiu în care să  fi translocată  activitatea Clinicii de Cardiologie ASCAR, se impune  împuternicirea Comisiei de negociere cu terții  constituită în baza HCL nr 21/26.01.2021, modificată cu HCL nr.44/08.02.2022, în vederea  negocierii  cuantumului  chiriei  și perioadei de închiriere pentru  imobilul  situat în Timişoara,  Bv. Revoluţiei 1989 nr. 12 în care funcţionează Clinica de Cardiologie – ASCAR  din cadrul Spitalului  Clinic Municipal de Urgenţă  Timişoara.
     
Conform prevederilor art.199, alin.1 din Legea nr. 95/2006 privind reforma în domeniul sănătăţii, republicată, autorităţile publice locale pot participa la finanţarea unor cheltuieli de administrare şi funcţionare, respectiv cheltuieli de personal, stabilite în condiţiile legii, bunuri şi servicii, investiţii, reparaţii capitale, consolidare, extindere şi modernizare, dotări cu echipamente medicale ale unităţilor sanitare cu paturi transferate, în limita creditelor bugetare aprobate cu această destinaţie în bugetele locale.

     
 Având în vedere  expuse în prezentul raport apreciem că:

  
- proiectul de hotărâre privind împuternicirea Comisiei de Negociere cu Terţii a Consiliului Local,  în vederea   negocierii  cuantumului  chiriei  și perioadei de închiriere pentru  imobilul  situat în Timişoara,  Bv. Revoluţiei 1989 nr. 12 în care funcţionează Clinica de Cardiologie – ASCAR  din cadrul Spitalului  Clinic Municipal de Urgenţă  Timişoara,  îndeplineşte condiţiile pentru a fi supus dezbaterii și aprobării Consiliului Local al Municipiului Timişoara. 

